ai4bharat/Pralekha huggingface dataset:
रक्षा मंत्रालय
अद्यतन स्थिति : पूर्वी लद्दाख में स्थिति
(भारत, जहां एलएसी पर तनाव और किसी भी तरह के संघर्ष की स्थिति को कम करने के लिए प्रतिबद्ध है, तो वहीं चीन तनाव को बढ़ाने के लिए निरंतर उकसावे की गतिविधियों को अंजाम दे रहा है।
भारतीय सेना ने किसी भी तरीके से एलएसी का उल्लंघन नहीं किया है और न ही गोलीबारी जैसे किसी आक्रामक साधन का उपयोग किया है।
जबकि पीएलए सैन्य, राजनयिक और राजनीतिक स्तर पर जारी वार्तालाप के बावजूद खुलेआम न सिर्फ समझौते का उल्लंघन कर रहा है बल्कि निरंतर आक्रामक युद्धाभ्यास भी कर रहा है। 07 सितंबर 2020 को एक और तात्कालिक मामले में, पीएलए के सैनिकों ने एलएसी से सटी हमारी एक फॉरवर्ड पोजिशन की ओर बढ़ने का प्रयास किया और जब हमारे सैनिकों ने उनके इस प्रयास को असफल कर दिया तो पीएलए के सैनिको ने हवा में कुछ राउड गोलीबारी भी की। हालांकि, उकसावे की इस गंभीर हरकत के बावजूद, हमारे सैनिकों ने बेहद संयम बनाए रखते हुए अत्यंत जिम्मेदार और परिपक्व तरीके से व्यवहार किया।
भारतीय सेना शांति और स्थिरता बनाए रखने के लिए प्रतिबद्ध है, किन्तु वह हर हाल में अपनी राष्ट्रीय अखंडता और संप्रभुता की रक्षा के लिए भी वचनबद्ध है। वेस्टर्न थिएटर कमांड का बयान अपनी स्वदेशी और अंतर्राष्ट्रीय आबादी को गुमराह करने का एक प्रयास है।
प्रधानमंत्री कार्यालय
हम लद्दाख के लोगों के जीवन को आसान बनाने के लिए कोई कोर-कसर नहीं छोड़ेंगे: प्रधानमंत्री
प्रधानमंत्री श्री नरेन्द्र मोदी ने लद्दाख के लोगों के जीवन को आसान बनाने की प्रतिबद्धता दोहराई है। वे लद्दाख से लोकसभा सदस्य श्री जामयांग त्सेरिंग नामग्याल के एक ट्वीट का जवाब दे रहे थे, जिसमें संसद सदस्य ने लद्दाख के लोगों को हर मौसम में सड़क-संपर्क प्रदान करने के लिए 4.1 किमी लंबी शिंकुन एलए के निर्माण हेतु 1681.51 करोड़ रुपये की मंजूरी पर प्रसन्नता व्यक्त की थी।
प्रधानमंत्री ने ट्वीट किया;
एमजी/एएम/जेके
(
उप राष्ट्रपति सचिवालय
सामाजिक विज्ञान शोधकर्ताओं को सामाजिक समस्याओं पर विशेष ध्यान देना चाहिए : उपराष्ट्रपति
उन्हें अभिनव समाधान सामने लाना चाहिए
शोध के परिणाम से लोगों का जीवन बेहतर होना चाहिए
सामाजिक विज्ञान शोध से नीति निर्माताओं का डेटाबेस समृद्ध होना चाहिए
भारतीय सामाजिक विज्ञान अनुसंधान परिषद के स्वर्ण जयंती समारोह का उद्घाटन किया
उपराष्ट्रपति श्री एम. वेंकैया नायडू ने सामाजिक विज्ञान शोधकर्ताओं का आह्वान करते हुए कहा कि उन्हें ऐसी समस्याओं के अभिनव समाधान प्रस्तुत करने चाहिए, जिनका सामना पूरी दुनिया कर रही है। इन समस्याओं में गरीबी हटाने से लेकर सतत विकास के उपाय आदि शामिल हैं।
भारतीय सामाजिक विज्ञान अनुसंधान परिषद  के स्वर्ण जयंती समारोह के अवसर पर अपने संबोधन में उपराष्ट्रपति ने कहा कि प्रत्येक अनुसंधान का उद्देश्य लोगों के जीवन को बेहतर बनाना होना चाहिए। सामाजिक विज्ञान अनुसंधान का लक्ष्य गरीबों को बेहतर जीवन प्रदान करना होना चाहिए। इस प्रकार का कोई भी शोध अपूर्ण है, यदि शोधकर्ता ने लोगों के साथ समय व्यतीत नहीं किया है और क्षेत्रों में जाकर उनके जीवन को नहीं देखा है। उपराष्ट्रपति ने सामाजिक शोधकर्ताओं से आग्रह करते हुए कहा कि उन्हें समाज की समस्याओं के लिए समाधान ढूंढने चाहिए। उन्होंने सतत विकास की आवश्यकता पर जोर देते हुए कहा कि हमें उन लोगों तक पहुंचना चाहिए, जहां सहायता प्रदान करने के लिए कोई नहीं पहुंचा है और हमें उन लोगों को धन उपलब्ध कराना चाहिए, जिन्हें किसी एजेंसी से आर्थिक मदद नहीं मिली है। सतत विकास लक्ष्यों को प्राप्त करना, लोगों के स्वास्थ्य की देखभाल करना, गरीबी को मिटाना, शहरी-ग्रामीण अंतर को समाप्त करना और कृषि की चुनौतियों जैसे क्षेत्रों पर अभिनव और व्यावहारिक दृष्टिकोण अपनाने की जरूरत है।
विभिन्न पाठ्यक्रमों/क्षेत्रों की सीमा रेखा लगभग समाप्त हो गई है। आज के शोधार्थी केवल अपने क्षेत्र में सीमित नहीं रह सकते। उन्हें अन्य क्षेत्रों की भी मूलभूत समझ होनी चाहिए। उदाहरण के लिए स्वास्थ्य, शिक्षा और पर्यावरण को पृथक नहीं रखा जा सकता।
जैव प्रौद्योगिकी, जेनेटिक इंजीनियरिंग, जैव विविधता, नये तत्व, सूक्ष्म मशीनें आदि उभरते क्षेत्रों के बारे में श्री नायडू ने कहा कि सामाजिक विज्ञान अनुसंधान को नीति निर्माताओं के डेटाबेस को समृद्ध करना चाहिए तथा नीति क्रियान्वयन के लिए साक्ष्य आधारित इनपुट देना चाहिए।
उपराष्ट्रपति ने सामाजिक वैज्ञानिकों को सलाह देते हुए कहा कि उन्हें शोध के नये क्षेत्रों के बारे में विचार करना चाहिए। वैश्वीकरण के दौर में पूरा विश्व तेजी से बदल रहा है। इससे आपसी निर्भरता भी बढ़ रही है। आज कोई भी देश अलग रहकर आगे बढ़ने के बारे में नहीं सोच सकता। उदारीकरण, निजीकरण और वैश्वीकरण से नये अवसरों के साथ-साथ नई चुनौतियां भी सामने आई हैं।
इस अवसर पर आईसीएसएसआर के चेयरमैन डॉ. बी.बी. कुमार, आईसीएसएसआर के सदस्य सचिव प्रो. वी.के. मल्होत्रा, शिक्षा जगत के प्रतिनिधि और सामाजिक विज्ञान शोधकर्ता उपस्थित थे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 426वां दिन
भारत में समग्र टीकाकरण कवरेज 180.95 करोड़ से अधिक हुआ
आज शाम 7 बजे तक टीके की 13 लाख से ज्यादा खुराक दी गई
12-16 आयु वर्ग के किशोरों को अब तक 8.21 लाख से अधिक खुराक दी गई
भारत का कोविड-19 टीकाकरण कवरेज आज 180.95 करोड़  से अधिक हो गया। आज शाम 7 बजे तक 13 लाख  से ज्यादा टीके की खुराक दी गई। अब तक 8.21 लाख  किशोरों को कोविड-19 टीके की पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.16 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10402938
|
|
दूसरी खुराक
|
|
9988995
|
|
प्रीकॉशन डोज
|
|
4348156
|
|
एफएलडब्ल्यू
|
|
पहली खुराक
|
|
18411987
|
|
दूसरी खुराक
|
|
17485769
|
|
प्रीकॉशन डोज
|
|
6634129
|
|
आयु वर्ग 12-14 वर्ष
|
|
पहली खुराक
|
|
821638
|
|
आयु वर्ग 15-18 वर्ष
|
|
पहली खुराक
|
|
56146170
|
||
|
दूसरी खुराक
|
|
35258370
|
|
आयु वर्ग 18-44 वर्ष
|
|
पहली खुराक
|
|
553687927
|
|
दूसरी खुराक
|
|
458641740
|
|
आयु वर्ग 45-59 वर्ष
|
|
पहली खुराक
|
|
202591908
|
|
दूसरी खुराक
|
|
183550320
|
|
60 वर्ष से अधिक
|
|
पहली खुराक
|
|
126630449
|
|
दूसरी खुराक
|
|
114324860
|
|
प्रीकॉशन डोज
|
|
10642556
|
|
कुल दी गई पहली खुराक
|
|
968693017
|
|
कुल दी गई दूसरी खुराक
|
|
819250054
|
|
प्रीकॉशन डोज
|
|
21624841
|
|
कुल
|
|
1809567912
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 17 मार्च, 2022 
|
|
एचसीडब्ल्यू
|
|
पहली खुराक
|
|
45
|
|
दूसरी खुराक
|
|
777
|
|
प्रीकॉशन डोज
|
|
6618
|
|
एफएलडब्ल्यू
|
|
पहली खुराक
|
|
41
|
|
दूसरी खुराक
|
|
1440
|
|
प्रीकॉशन डोज
|
|
9672
|
|
आयु वर्ग 12-14 वर्ष
|
|
पहली खुराक
|
|
462675
|
|
आयु वर्ग 15-18 वर्ष
|
|
पहली खुराक
|
|
38841
|
||
|
दूसरी खुराक
|
|
169286
|
|
आयु वर्ग 18-44 वर्ष
|
|
पहली खुराक
|
|
40289
|
|
दूसरी खुराक
|
|
413960
|
|
आयु वर्ग 45-59 वर्ष
|
|
पहली खुराक
|
|
6576
|
|
दूसरी खुराक
|
|
103952
|
|
60 वर्ष से अधिक
|
|
पहली खुराक
|
|
4623
|
|
दूसरी खुराक
|
|
67660
|
|
प्रीकॉशन डोज
|
|
50921
|
|
कुल दी गई पहली खुराक
|
|
553090
|
|
कुल दी गई दूसरी खुराक
|
|
757025
|
|
प्रीकॉशन डोज
|
|
67211
|
|
कुल
|
|
1377376
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
राष्ट्रपति सचिवालय
राष्ट्रपति ने यकृत और पित्त विज्ञान संस्थान के 10वें स्थापना दिवस को संबोधित किया; आईएलबीएस से लीवर दान को प्रोत्साहित करने के तरीके बताने के लिए एक रोडमैप तैयार करने का आग्रह किया
राष्ट्रपति श्री रामनाथ कोविन्द ने आज  नई दिल्ली में यकृत और पित्त विज्ञान संस्थान  के 10वें स्थापना दिवस और 7वें दीक्षांत समारोह की शोभा बढ़ाई और उसे संबोधित किया।
इस अवसर पर राष्ट्रपति ने कहा कि भारत में हमें हर वर्ष करीब दो लाख लीवर प्रत्यारोपणों की आवश्यकता पड़ती है, जबकि केवल कुछ हजार लीवर ही प्रत्यारोपित हो पाते हैं। राष्ट्रपति ने कहा कि कुछ और सार्वजनिक अस्पतालों में लीवर प्रत्यारोपण कार्यक्रम शुरू करने की आवश्यकता है और आईएलबीएस इस संबंध में आवश्यक विशेषज्ञता प्रदान कर सकता है, लेकिन सबसे कठिन काम अंग दान को प्रोत्साहित करना और इसके बारे में जागरूकता फैलाना है। किसी की जान बचाने के लिए आवश्यक अंग और उसकी उपलब्धता के बीच एक काफी अंतर है। अंग दान के बारे में जागरूकता की कमी की वजह से दानदाताओं की कमी रहती है। उन्होंने आईएलबीएस से आग्रह किया कि वह लीवर दान करने को प्रोत्साहित करने के तरीके बताने के लिए एक रोडमैप तैयार करे, ताकि संबंधित प्रक्रिया में सुधार लाया जा सके और वर्तमान की तुलना में अधिक संख्या में लीवर प्रत्यारोपित किए जा सकें।
राष्ट्रपति ने कहा कि लीवर की बीमारियां बढ़ने के मामलों का संबंध हमारी खराब जीवनशैली है। उन्होंने कहा कि वर्तमान में चार भारतीयों में से एक का चर्बीदार लीवर होता है और अत्याधिक चर्बी होने के कारण इनमें से दस प्रतिशत लीवर की बीमारियों के शिकार हो सकते हैं। उन्होंने कहा कि यह स्थिति मधुमेह और दिल की बीमारी का पूर्व लक्षण है और मधुमेह के मरीज को अन्य की तुलना में लीवर की बीमारी अधिक देखने को मिलती है। आईएलबीएस जैसे संस्थान का कर्तव्य है कि वह अनुसंधान करे, जिससे हमारी जीवनशैली और लीवर की बीमीरियों के बीच संबंध स्पष्ट हो सके। इससे जीवनशैली में बदलाव पर आधारित रोकथाम प्रणाली विकसित करने में मदद मिलेगी।
राष्ट्रपति का भाषण देखने के लिए यहां क्लिक करें
सूक्ष्म, लघु एवं मध्यम उद्यम मंत्रालय
केंद्रीय मंत्री श्री नितिन गडकरी ने महाराष्ट्र में 100 कुम्हार परिवारों को बिजली चालित चाक वितरित किए
केंद्रीय सूक्ष्म, लघु और मध्यम उद्यम तथा सड़क परिवहन एवं राजमार्ग मंत्री श्री नितिन गडकरी ने कुम्हारों के सशक्तिकरण की दिशा में खादी ग्रामोद्योग आयोग  द्वारा शुरू की गई कुम्हार सशक्तिकरण योजना के अंतर्गत बुधवार को वीडियो कॉन्फ्रेंस के माध्यम से महाराष्ट्र के नांदेड़ और परभणी जिलों में 100 कुम्हार परिवारों को बिजली से चलने वाले चाक वितरित किए। इन कुम्हारों को केवीआईसी में इस चाक से मिट्टी के बर्तन बनाने के लिए 10 दिनों का प्रशिक्षण भी दिया गया है।
जिन कुम्हारों को यह चाक वितरित किए गए हैं वह 15 गांवों से सम्बन्धित हैं, जिनमें से 10 गांव नांदेड़ से और 5 गांव परभणी ज़िले से हैं। बिजली चालित चाक वितरित किए जाने से कुम्हार समुदाय के कम से 400 सदस्य लाभान्वित होंगे क्योंकि इससे ना सिर्फ कुम्हारों की उत्पादकता बढ़ेगी बल्कि उनकी आय में भी वृद्धि होगी, जो कि प्रधानमंत्री श्री नरेन्द्र मोदी का सपना है।
श्री गडकरी ने केवीआईसी की कुम्हार सशक्तिकरण योजना की प्रशंसा करते हुए कहा कि यह आज़ादी के बाद पहला अवसर है जब देश के कुम्हारों की आजीविका को बेहतर करने और उन्हें सशक्त करने के लिए कोई विशेष पहल की गई है। उपेक्षित कुम्हार समुदाय को सशक्त कर मिट्टी के बर्तन बनाने की कला को लुप्त होने से बचाना प्रधानमंत्री मोदी का सपना है। श्री गडकरी ने कहा कि कुम्हार सशक्तिकरण योजना के अंतर्गत उत्पादन से जुड़े आधुनिक उपकरण और इससे उत्पादन हेतु व्यवस्थित प्रशिक्षण से कुम्हारों की आय में कई गुना की वृद्धि हुई है। उन्होंने कहा कि इस योजना को आने वाले समय में महाराष्ट्र के अन्य सुदूरवर्ती क्षेत्रों और अन्य राज्यों में भी लागू किया जाएगा।
इस अवसर पर केंद्रीय मंत्री ने कुछ कारीगरों से बात की, जिन्होंने सरकार द्वारा उन्हें उपलब्ध कराई गई इस सहायता पर प्रसन्नता व्यक्त की। उन्होंने कहा कि बिजली चालित चाक की मदद से उनकी उत्पादकता बढ़ी है और आय में 3-4 गुना की वृद्धि हुई है।
केवीआईसी अध्यक्ष श्री विनय कुमार सक्सेना भी इस अवसर पर वीडियो कॉन्फ्रेंस के माध्यम से उपस्थित हुए। उन्होंने कहा कि देश भर में अब तक 18,000 से अधिक बिजली चालित चाक वितरित किए जा चुके हैं जिससे कुमार समुदाय के लगभग 80,000 लोग लाभान्वित हो रहे हैं। उन्होंने कहा कि कुम्हार सशक्तिकरण योजना के चलते कुम्हारों की आय 3000 रुपये प्रति माह से बढ़कर लगभग 10,000 रुपये प्रति माह तक पहुंच गई है। केवीआईसी अध्यक्ष ने कहा कि इस कार्यक्रम का उद्देश्य देश के प्रत्येक कुम्हार को सशक्त करना है और केवीआईसी इस लक्ष्य को हासिल करने में कोई कसर नहीं छोड़ेगी।
मत्स्यपालन, पशुपालन और डेयरी मंत्रालय
मत्स्यपालन, पशुपालन एवं डेयरी मंत्रालय का प्रतिष्ठित सप्ताह आज से शुरू
मत्स्यपालन, पशुपालन एवं डेयरी मंत्रालय का प्रतिष्ठित सप्ताह 20 दिसंबर से 26 दिसंबर, 2021 तक मनाया जाएगा। आजादी का अमृत महोत्सव के तहत मत्स्यपालन विभाग की ओर से प्रतिष्ठित सप्ताह के दौरान निम्नलिखित कार्यक्रम आयोजित किए जाएंगे।
राष्ट्रीय मात्स्यिकी विकास बोर्ड  हैदराबाद मछुआरों के साथ मछली से जुड़े साझेदारों की बैठक और बातचीत के कार्यक्रम आयोजित कर रहा है। स्कूल और कॉलेज के छात्रों के साथ मत्स्यपालन पर जागरूकता कार्यक्रम और देश में मत्स्यपालन के ऐतिहासिक विकास पर वेबिनार का आयोजन किया जाएगा। देश में मछुआरों की बेहतरी के लिए वीडियो कॉन्फ्रेंसिंग या ऑफलाइन से संवाद और संगोष्ठी का भी आयोजन किया जाएगा।
भारतीय मत्स्य सर्वेक्षण, मुंबई इस प्रतिष्ठित सप्ताह के दौरान पोत  पर एक खुले घर की योजना बना रहा है। समुद्री मत्स्यपालन, सर्वेक्षण गतिविधियों और अन्य विषयों पर जागरूकता लाने वाले कार्यक्रम में स्कूल और कॉलेज के छात्रों को आमंत्रित किया जाएगा।
एफएसआई मछुआरे समुदाय के विकास के लिए मत्स्यपालन क्षेत्र में नई तकनीक की शुरूआत, बंदरगाह विकास , समुद्री सुरक्षा और जिम्मेदार मत्स्यपालन के लिए आचार संहिता  समेत कई विषयों के तहत संवाद और संगोष्ठी का भी आयोजन करेगा।
सेंटर इंस्टीट्यूट ऑफ फिशरीज नॉटिकल एंड इंजीनियरिंग ट्रेनिंग , नेशनल इंस्टीट्यूट ऑफ फिशरीज पोस्ट हार्वेस्ट टेक्नोलॉजी एंड ट्रेनिंग  कोचीन में और सेंट्रल इंस्टीट्यूट ऑफ कोस्टल इंजीनियरिंग फॉर फिशरीज  बैंगलोर में मछली मेला और मत्स्यपालन पर सामुदायिक संपर्क जैसे विभिन्न कार्यक्रमों का आयोजन करेंगे। सजावटी मत्स्यपालन पर स्कूल और कॉलेज के छात्रों के लिए राष्ट्रीय प्रश्नोत्तरी प्रतियोगिता और बंदरगाह विकास पर जागरूकता कार्यक्रम और संगोष्ठी का भी आयोजन किया जाएगा।
मत्स्यपालन विभाग ने 22 दिसंबर, 2021 को "कोल्डवॉटर फिशरीज"  पर वेबिनार कार्यक्रम प्रस्तावित किया है। 23 दिसंबर, 2021 को "मत्स्यपालन अभियान के लिए किसान क्रेडिट कार्ड " पर एक और वेबिनार आयोजित किया जाएगा।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 187.26 करोड़ से अधिक टीके लगाए जा चुके हैं
12-14 आयु वर्ग में 2.57 करोड़ से अधिक खुराकें लगाई गई
भारत में कोरोना के सक्रिय मामले 14,241 हैं
पिछले 24 घंटों में 2,451 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.47 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 187.26 करोड़  से अधिक हो गया। इस उपलब्धि को 2,29,29,662 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.57 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई। अब तक 2,71,983 प्रीकॉशन खुराक लगाई गई हैं।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,04,612
|
|
दूसरी खुराक
|
|
1,00,00,767
|
||
|
प्रीकॉशन खुराक
|
|
46,61,090
|
|
अग्रिम पंक्ति के कर्मी
|
|
पहली खुराक
|
|
1,84,14,718
|
|
दूसरी खुराक
|
|
1,75,30,063
|
||
|
प्रीकॉशन खुराक
|
|
72,67,805
|
|
12-14 वर्ष आयु वर्ग
|
|
पहली खुराक
|
|
2,57,74,412
|
||
|
दूसरी खुराक
|
|
17,60,748
|
||
|
पहली खुराक
|
|
5,80,47,891
|
|
15-18 वर्ष आयु वर्ग
|
|
दूसरी खुराक
|
|
4,10,25,125
|
|
18-44 वर्ष आयु वर्ग
|
|
पहली खुराक
|
|
55,54,11,836
|
|
दूसरी खुराक
|
|
47,45,75,182
|
|
प्रीकॉशन खुराक
|
|
58,278
|
|
45-59 वर्ष आयु वर्ग
|
|
पहली खुराक
|
|
20,28,73,223
|
|
दूसरी खुराक
|
|
18,71,84,041
|
|
प्रीकॉशन खुराक
|
|
2,13,705
|
|
60 वर्ष से अधिक आयु वर्ग
|
|
पहली खुराक
|
|
12,68,31,286
|
|
दूसरी खुराक
|
|
11,66,05,363
|
|
प्रीकॉशन खुराक
|
|
1,39,76,370
|
|
प्रीकॉशन खुराक
|
||
|
2,61,77,248
|
|
कुल
|
|
|
|
1,87,26,26
,515
भारत में सक्रिय मामले आज 14,241 हैं। सक्रिय मामले, कुल पॉजिटिव मामलों के 0.03 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 1,589 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,16,068 हो गई है।
बीते 24 घंटे में कोरोना के 2,451 नए मामले सामने आएं।
पिछले 24 घंटों में कुल 4,48,939 जांच की गई हैं। भारत ने अब तक कुल 83.38 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.47 प्रतिशत है और दैनिक रूप से पुष्टि वाले मामलों की दर 0.55 प्रतिशत है।
रेल मंत्रालय
कैबिनेट ने कनेक्टिविटी प्रदान करने और आवाजाही में सुधार के लिए तरंगा हिल-अंबाजी-अबू रोड नई रेल लाइन को मंजूरी दी
इस क्षेत्र के लोगों द्वारा अंबाजी तक कनेक्टिविटी की मांग काफी समय से लंबित थी
यह प्रस्तावित परियोजना अंबाजी तक कनेक्टिविटी प्रदान करेगी और इस क्षेत्र के लोगों की आवाजाही में सुधार करेगी
यह अहमदाबाद और आबू रोड के बीच वैकल्पिक मार्ग भी प्रदान करेगी
यह परियोजना निर्माण के दौरान लगभग 40 लाख मानव दिवसों के लिए प्रत्यक्ष रोजगार भी पैदा करेगी
इस परियोजना की अनुमानित लागत 2798.16 करोड़ रुपये और यह 2026-27 तक पूरी हो जाएगी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने 2798.16 करोड़ रुपये की अनुमानित लागत से रेल मंत्रालय द्वारा बनाई जाने वाली तरंगा हिल-अंबाजी-आबू रोड नई रेल लाइन के निर्माण को मंजूरी दे दी है।
नई रेल लाइन की कुल लंबाई 116.65 किलोमीटर होगी। यह परियोजना 2026-27 तक पूरी हो जाएगी। यह परियोजना निर्माण के दौरान लगभग 40 लाख मानव दिवसों के लिए प्रत्यक्ष रोजगार पैदा करेगी।
प्रधानमंत्री श्री नरेन्द्र मोदी जी के नए भारत की परिकल्पना के अनुरूप, यह परियोजना कनेक्टिविटी बढ़ाने और आवाजाही में सुधार करने जा रही है जिससे क्षेत्र का समग्र सामाजिक-आर्थिक विकास होगा।
अंबाजी एक प्रसिद्ध महत्वपूर्ण तीर्थ स्थल है और भारत में 51 शक्तिपीठों में से एक है और हर साल गुजरात के साथ-साथ देश के अन्य हिस्सों व विदेशों से लाखों भक्तों को आकर्षित करता है। इस लाइन के बनने से इन लाखों श्रद्धालुओं को यात्रा में आसानी होगी। इसके अलावा, तरंगा हिल में अजीतनाथ जैन मंदिर  के दर्शन करने वाले भक्तों को भी इस संपर्क  से बहुत लाभ होगा। तरंगा हिल-अंबाजी-आबू रोड के बीच यह नई रेलवे लाइन इन दो महत्वपूर्ण धार्मिक स्थलों को रेलवे के मुख्य नेटवर्क से जोड़ेगी।
यह लाइन कृषि और स्थानीय उत्पादों को तेजी से लाने-ले जाने की सुविधा प्रदान करेगी और गुजरात व राजस्थान राज्य के भीतर तथा देश के अन्य हिस्सों में भी लोगों की बेहतर आवाजाही प्रदान करेगी। यह परियोजना मौजूदा अहमदाबाद-आबू रोड रेलवे लाइन के लिए वैकल्पिक मार्ग भी प्रदान करेगी।
प्रस्तावित दोहरीकरण के जुड़ने से राजस्थान के सिरोही जिले और गुजरात के बनासकांठा और मेहसाणा जिलों से होकर गुजरेगी। नई रेल लाइन के निर्माण से निवेश आकर्षित होगा और क्षेत्र का समग्र सामाजिक-आर्थिक विकास होगा।
संस्कृति मंत्रालय
एएसआई 4 सितंबर 2023 को "एडॉप्ट ए हेरिटेज 2.0 प्रोग्राम" इंडियन हेरिटेज ऐप और ई-परमिशन पोर्टल लॉन्च करेगा
भारतीय पुरातत्व सर्वेक्षण  के संरक्षण में 3696 स्मारक हैं, जो पूरे देश में फैले हुए हैं। ये स्मारक न केवल भारत की समृद्ध सांस्कृतिक विरासत को प्रदर्शित करते हैं बल्कि आर्थिक विकास को बढ़ावा देने में भी महत्वपूर्ण भूमिका निभाते हैं। समृद्ध सांस्कृतिक विरासत को बनाए रखने के लिए, विरासत स्थलों को समय-समय पर सुविधाओं में वृद्धि की आवश्यकता होती है। इस उद्देश्य से तथा आगंतुकों के अनुभव को और बेहतर बनाने के लिए, एएसआई 4 सितंबर 2023 को नई दिल्ली के आईजीएनसीए के सैमवेट ऑडिटोरियम में "एडॉप्ट ए हेरिटेज 2.0" कार्यक्रम शुरू करेगा। इस कार्यक्रम के तहत, एएसआई कॉरपोरेट हितधारकों को अपने सीएसआर फंड का उपयोग करके स्मारकों में सुविधाएं बढ़ाने के लिए आमंत्रित करता है। यह कार्यक्रम 2017 में शुरू की गई पिछली योजना का एक नया संस्करण है और एएमएएसआर अधिनियम 1958 के अनुसार विभिन्न स्मारकों के लिए इच्छित सुविधाओं को स्पष्ट रूप से परिभाषित करता है। हितधारक यूआरएल www. Indianheritage.gov.in के साथ एक समर्पित वेब पोर्टल के माध्यम से किसी स्मारक या धरोहर स्थल पर विशिष्ट सुविधा/सुविधाओं को अपनाने के लिए आवेदन कर सकते हैं, जिसमें अंतराल विश्लेषण और सुविधाओं के वित्तीय अनुमान के साथ अपनाने के लिए इच्छित स्मारकों का विवरण शामिल है।
केंद्रीय संस्कृति, पर्यटन और उत्तर पूर्वी क्षेत्र विकास मंत्री श्री जी. किशन रेड्डी ने हमारी पहचान को आकार देने में सांस्कृतिक विरासत के महत्व की चर्चा की। उन्होंने कहा,“हमारे विरासत स्मारक केवल संरचनाएं नहीं हैं, वे हमारे इतिहास, कला और वास्तुकला के जीवित प्रमाण हैं। 'एडॉप्ट ए हेरिटेज 2.0' कार्यक्रम का उद्देश्य कॉरपोरेट हितधारकों के साथ सहयोग को बढ़ावा देना है जिसके माध्यम से वे हमारी आने वाली पीढ़ियों के लिए इन स्मारकों को संरक्षित करने में योगदान दे सकते हैं।” चयन की प्रक्रिया उचित परिश्रम और विभिन्न हितधारकों के साथ चर्चा और प्रत्येक स्मारक पर आर्थिक और विकासात्मक अवसरों का आकलन करने के बाद की जाएगी।
चयनित हितधारक स्वच्छता, पहुंच, सुरक्षा और ज्ञान श्रेणियों में सुविधाएं विकसित, प्रदान और/या बनाए रखेंगे। ऐसा करने पर उन्हें एक जिम्मेदार और विरासत-अनुकूल इकाई के रूप में पहचान बनाने का अवसर मिलेगा। नियुक्ति की अवधि प्रारंभ में पांच वर्ष की अवधि के लिए होगी, जिसे आगे पांच वर्ष तक बढ़ाया जा सकता है।
इसके अतिरिक्त, उसी दिन 'इंडियन हेरिटेज' नाम से एक उपयोगकर्ता-अनुकूल मोबाइल ऐप लॉन्च किया जाएगा, जो भारत के विरासत स्मारकों को प्रदर्शित करेगा। ऐप में तस्वीरों के साथ-साथ स्मारकों का राज्यवार विवरण, उपलब्ध सार्वजनिक सुविधाओं की सूची, जीओ-टैग किए गए स्थान और नागरिकों के लिए फीडबैक तंत्र की सुविधा होगी। यह लॉन्च चरणबद्ध तरीके से होगा, चरण-I में टिकट वाले स्मारकों के लिए लॉन्च किया जाएगा उसके बाद शेष स्मारकों के लिए लॉन्च किया जाएगा। स्मारकों पर फोटोग्राफी, फिल्मांकन और विकासात्मक परियोजनाओं की अनुमति प्राप्त करने के लिए यूआरएल www.asipermissionportal.gov.in के साथ एक ई-परमिशन पोर्टल भी लॉन्च किया जाएगा। यह पोर्टल विभिन्न अनुमतियों को प्राप्त करने की प्रक्रिया में तेजी लाएगा और इससे जुड़ी प्रचालन और लॉजिस्टिक बाधाओं को भी दूर करेगा।
प्रधानमंत्री कार्यालय
भूटान नरेश ने प्रधानमंत्री श्री नरेन्द्र मोदी को जीत पर बधाई दी
भूटान नरेश जिग्मे खेसर नामग्येल वांगचुक ने 23 मई, 2019 को प्रधानमंत्री श्री नरेन्द्र मोदी से फोन पर बात कर उन्हें 17वीं लोकसभा के चुनाव में मिली जीत के लिए बधाई दी।
महामहिम भूटान नरेश ने प्रधानमंत्री श्री मोदी के नेतृत्व में भारत की जनता की प्रगति और समृद्धि के लिए शुभकामनाएं भी दीं।
प्रधानमंत्री श्री मोदी ने भूटान नरेश के अभिवादन और हार्दिक शुभकामनाओं के लिए उनका आभार प्रकट किया। उन्होंने कहा कि भारत सरकार भूटान के साथ अपनी विलक्षण और विशेष मित्रता को सर्वाधिक महत्व देती है। उन्होंने दोनों देशों के बीच इस साझेदारी को और अधिक ऊंचाइयों पर ले जाने के लिए भूटान की शाही सरकार के साथ मिलकर काम करने की भारत सरकार की प्रतिबद्धता दोहराई।
मंत्रिमण्डल
मंत्रिमंडल ने उत्तर प्रदेश में कुशीनगर हवाई अड्डे को अंतरराष्ट्रीय हवाई अड्डा घोषित किए जाने को दी स्वीकृति
प्रधानमंत्री श्री नरेन्द्र मोदी की अध्यक्षता वाले केन्द्रीय मंत्रिमंडल ने उत्तर प्रदेश में कुशीनगर हवाई अड्डे को अंतरराष्ट्रीय हवाई अड्डे के रूप में घोषित किए जाने को स्वीकृति दे दी है।
कुशीनगर हवाई अड्डा श्रावस्ती, कपिलवस्तु, लुंबिनी  जैसे बौद्ध सांस्कृतिक स्थलों के निकट स्थित है और “अंतरराष्ट्रीय हवाई अड्डे” के रूप में घोषित होने से हवाई यात्रियों के लिए संपर्क में सुधार होगा, साथ ही उन्हें प्रतिस्पर्धी लागत वाले यात्रा के ज्यादा विकल्प मिलेंगे।
कुशीनगर उत्तर प्रदेश के उत्तर-पूर्वी हिस्से में स्थित है और गोरखपुर से 50 किलोमीटर पूर्व में है। साथ ही यह प्रमुख बौद्ध तीर्थ स्थलों में से एक भी है।
एसजी/एएम/एमपी
(
सूचना और प्रसारण मंत्रालय
निजी एफएम रेडियो के लिए सीबीसी विज्ञापन दरें 7 साल बाद सूचना एवं प्रसारण मंत्रालय द्वारा संशोधित की गईं
बेस रेट में 43 प्रतिशत की वृद्धि, एफएम रेडियो स्टेशनों के लिए शहरवार रेट में भी श्रोताओं की कुल संख्या के आधार पर उल्लेखनीय वृद्धि होगी
देश भर में निजी एफएम चैनलों, जिनकी संख्या कई भारतीय भाषाओं में 380 से भी अधिक है और जिनकी मौजूदगी देश के अधिकतर राज्यों में है, की बढ़ती लोकप्रियता केंद्र सरकार द्वारा लोगों को सरकार की विभिन्न नीतियों और कार्यक्रमों के बारे में सूचित करने का एक महत्वपूर्ण प्लेटफॉर्म रही है, ताकि देश के नागरिकों को विभिन्न योजनाओं और कल्याणकारी कार्यक्रमों से लाभ उठाने में काफी मदद मिल सके। इस संदर्भ में सूचना एवं प्रसारण मंत्रालय ने सरकारी नीतियों और कार्यक्रमों के लिए निजी एफएम रेडियो स्टेशनों पर जारी किए जाने वाले विज्ञापनों की नई दरों को मंजूरी दे दी है, जो इसके द्वारा गठित दर संरचना समिति की सिफारिशों पर आधारित हैं। यह निजी एफएम रेडियो स्टेशनों के लिए एक निष्पक्ष और सतत मूल्य निर्धारण ढांचा सुनिश्चित करने के लिए मंत्रालय द्वारा किए जा रहे प्रयासों के तहत एक महत्वपूर्ण मील का पत्थर या उपलब्धि है।
सितंबर, 2023 में मंत्रालय द्वारा अनुमोदित नई दरों में दिसंबर 2015 से लेकर मार्च 2023 तक की अवधि के लिए बढ़ी हुई लागत को ध्यान में रखते हुए बेस रेट में की गई 43 प्रतिशत की वृद्धि भी शामिल है। इस बढ़ोतरी के साथ ही एफएम रेडियो विज्ञापन के लिए सकल बेस रेट 52 रुपये से बढ़कर 74 रुपये प्रति दस सेकेंड हो जाएगा। इस समायोजन का उद्देश्य वर्तमान बाजार दरों के साथ समानता बनाए रखना है। सकल बेस रेट में वृद्धि से देश भर में मौजूदा समय में चालू या कार्यरत 400 से भी अधिक सामुदायिक रेडियो स्टेशन भी लाभान्वित होंगे।
बेस रेट को बढ़ाने के साथ-साथ मंत्रालय ने शहरवार दरों की गणना के लिए मौजूदा मूल्य निर्धारण फॉर्मूले को जारी रखने का भी निर्णय लिया है। मूल्य निर्धारण फॉर्मूले में शहर की आबादी और श्रोताओं की कुल संख्या से जुड़े डेटा जैसे विभिन्न कारकों को ध्यान में रखा गया है जो वर्ष 2019 के इंडिया रीडरशिप सर्वे  से लिया गया है। इस फॉर्मूले के आधार पर बढ़े हुए बेस रेट से लगभग सभी निजी एफएम रेडियो स्टेशन नई अनुशंसित दरों से लाभान्वित होंगे जो काफी हद तक उनके श्रोताओं की कुल संख्या पर निर्भर करेंगी और जो एफएम स्टेशनों और सीबीसी के ग्राहकों दोनों के लिए ही उचित मूल्य प्रदान करेंगी। इस फॉर्मूले के आधार पर 106 स्टेशनों के लिए दरों में 100 प्रतिशत की वृद्धि होगी, 81 स्टेशनों के लिए दरों में 50 से लेकर 100 प्रतिशत तक की वृद्धि होगी, और 65 स्टेशनों के लिए दरों में 50 प्रतिशत से कम वृद्धि होगी, जिनके लिए श्रोताओं की कुल संख्या उपलब्ध है।
निजी एफएम रेडियो स्टेशनों के लिए दर संरचना समिति का गठन पिछले साल मंत्रालय द्वारा नई दरों का आकलन और सिफारिश करने के लिए किया गया था, जिन्हें आखिरी बार वर्ष 2015 में संशोधित किया गया था। इस समिति ने एसोसिएशन ऑफ रेडियो ऑपरेटर्स ऑफ इंडिया जैसी संस्थाओं से इस बारे में आवश्यक जानकारियां प्राप्त करने के अलावा उद्योग विशेषज्ञों और हितधारकों के साथ कई दौर की बैठकें करने के बाद ही अपनी सिफारिशें पेश कीं।